

Ministeriöiden intranet-toimintojen ja yhteisen sisäisen viestinnän kehittämisryhmän kokous

Aika 4.6.2015 klo 13.00 – 15.00

Paikka Mariankatu 9, nh Loppupeli

 Miia Roukus VNK, puheenjohtaja

Leena Niskanen VNK

Suvi Aaltonen VNK

Anna-Leena Savolainen VNK

Marja-Leena Kultanen UM

Raila Tynkkynen OM

Eila Nurmilaukas OM

Leena Lehtovuori VM

Kimmo Vainikainen STM

Sirpa Astala UM

Eijaliisa Kettunen PLM

Marjo Merivirta-Helle OKM

Pekka Väisänen MMM

Laila Vihersaari-Johnston VNK

Hannele Sartjärvi LVM

Marika Paloniemi OKM

Ulla Tulonen SM

Henni-Liisa Stam TEM

Heikki Hovi VNK

Henri Ryhänen VNK, sihteeri

PÖYTÄKIRJA

1. Kokouksen avaus

Puheenjohtaja Miia Roukus avasi kokouksen klo 13:04.
2. Tila- ja virastopalveluyksikön palvelut ja yhteistyö

Heikki Hovi kertoi tila- ja virastopalveluyksikön palveluista ja yhteistyöstä. Yksikköön on koottu keskitetysti toimitiloihin liittyviä VN:n palveluja, mm. toimitilat, siivouspalvelut ja kiinteistönhuolto. Yksikön sivut löytyvät Senaattorista:
<http://senaattori.vnv.fi/senaattori/yhteiset-palvelut/toimitilapalvelut/sivut/default.aspx>
Hovi kertoi yksikön tavoitteena on tehdä laadukkaita ja paikallisia palveluita. Palvelukuvaukset päivitetään Kabinettiin ja Senaattoriin.

Ohessa on tila- ja virastopalveluyksikön viestitettävät asiat ministeriöiden suuntaan:

Siivouspalvelut

- ikkunoiden/lattioiden pesut ym.

Kiinteistöhuolto

- jotkin laajemmat korjaustoimet (vaikutukset työtiloihin)

- veden jakelun katkokset ym.

- lumenpudotukset ym.

- erilaisista vahingoista tai vioista ilmoittaminen

Turvallisuusasiat ja kulkemiseen liittyvät tiedotteet

- tilaturvallisuuteen liittyvät ilmoitukset

- kulkemiseen vaikuttavat asiat

Senaatin infotarpeet

- käyttäjätyytyväisyyskyselyt ym.

Pysyvät viestintätarpeet (kohde: ministeriöiden intranetit, Senaattori)

- jakelukeskusajankohdat, postin jako

- monitoimilaitteet, tulostimet ja faksit

- toimistotarvikkeet, tarvikevarastot

- hävitettävä aineisto, silppurit, käytännöt

- jätepaperit, pahvin keräys

- neuvottelutilojen laitteisto, välinehuolto

- vieraiden hallinta ministeriökohteissa

- isot- ja pienet muutot

- henkilökortit ja kuvaukset

- kulkukortit ja avaintenhallinta

- Timecon r&w tunnisteet ja käyttötuki

- videoneuvottelupalvelut

- palvelukanavat

Viestintä- ja tiedotuskanavina käytetään Kabinetin ja Senaattorin sivuja sekä sähköpostia.

Kehitysryhmän kokouksessa keskusteltiin, miten voi ottaa yhteyttä toimitilapalveluihin. Ensisijainen yhteyshenkilö on ministeriökohtainen virastopalveluvastaava. Myös tuttuun, paikalliseen henkilöön esim. vahtimestariin voi olla edelleen yhteydessä, hän ohjaa asian oikeaan toimintakanavaan. Palvelupyynnön voi myös lähettää sähköpostilla osoitteeseen toimitilapalvelut@vnk.fi

Toimitilaryhmän ministeriökohtainen yhdyshenkilö ja ryhmäpäällikkö vastaa ministeriönsä esim. palvelukatkoksista ja niiden viestimisestä.

***Toimitila-asioiden vastuulliset:***

Ryhmä 1 Martti Valli UM, OKM, PLM, STM

Liisa Blom

Valli Martti martti.valli@vnk.fi

Blom Liisa liisa.blom@vnk.fi

Ryhmä 2 Kimmo Takamaa OM, LVM, TEM, YM

Aarne Hiltunen

Takamaa, Kimmo kimmo.takamaa@vnk.fi

Hiltunen Aarne Ari aarne.hiltunen@vnk.fi

Ryhmä 3 Juha Hopsu VNK, SM, VM, MMM

Reijo Tarvainen

Hopsu, Juha juha.hopsu@vnk.fi

Tarvainen, Reijo reijo.tarvainen@vnk.fi

Kehittämisryhmässä keskusteltiin toimimisesta hälytystilanteissa. Tästä on lähtemässä tiedote ministeriöihin toimitilapalveluilta. Kysymyksiä myös heräsi henkilö- ja tavarakuljetuksista.

Heikki Hovi linjasi tavoitteeksi joustavan toiminnan ja me-hengen luomisen. Olemme samassa veneessä ja palvelut tehdään yhdessä, ei erikseen. Hovi toivoi ministeriöiltä ymmärrystä ylimenokaudelle rakennettaessa yhteisiä palveluita.

1. Esittäytyminen ja ilmoitusasiat

- Kokoukseen osallistuvat esittelivät itsensä.
- Miia Roukus toimii ryhmän puheenjohtajana ja Henri Ryhänen sihteerinä.
- Ryhmän työtila löytyy Senaattorista: [http://senaattori.vnv.fi/senaattori/vn-tyoyhteisona/verkostot/intranet-toimintojen-kehittamisryhma/sivut/default.aspx](http://senaattori.vnv.fi/senaattori/VN-tyoyhteisona/verkostot/intranet-toimintojen-kehittamisryhman-tyotila/sivut/default.aspx) tai polusta Senaattori / VN työyhteisönä / Verkostot / Intranet-toimintojen kehittämisryhmä.
- Kokouksiin voi osallistua myös etänä Lync-yhteydellä. Kokouskutsusta löytyy linkki Lync-yhteyteen.
- VNHYn tulostavoitteita on käsitelty ryhmän kokouksissa useasti. Sisäinen viestintä ja tietotuki –toimialan yhteisenä tulostavoitteena on VNHY:n palveluiden tunnettuuden lisääminen ja tähän sisältyy myös
Arppeanumin avointen ovien päivän järjestäminen. Sitä koordinoi Leena Niskasen vetämä toimialoilta koottu ryhmä. Avointen ovien päivä järjestetään loppuvuodesta 2015.
2. Intranet-toimintojen kehittäminen

Miia Roukus ja Henri Ryhänen ovat laatineet työtilan tiedostoista löytyvän ”Kehittämisryhmän vuosisuunnitelma”-taulukon. Taulukko on työkalu, jonne kootaan keskitetysti ministeriöiden intranetien kehitystarpeet ja järjestelmien perustiedot. Taulukkoa käsitellään myös perustettavassa Senaattori-farmin toimintoja koordinoivassa alatyöryhmässä. Taulukko toimii kehittämisen ja koordinoinnin välineenä eri ryhmien ja toimijoiden välillä. Tärkeää on saada toimimaan yhteistyö intraneteistä vastaavien viestijöiden ja tietojärjestelmäyksikön asiantuntijoiden välillä.

Taulukon täyttöön tehdään kevyet ohjeet ja ministeriöiden intraneteistä vastaavia pyydetään täyttämään taulukkoon tietoja kesän 2015 aikana. Kehittämisryhmän vuosisuunnitelmaa on vakioaihe kehittämisryhmän ryhmän kokouksissa. Kehittämistarpeita käsitellään elokuun kokouksessa ja tiedot taulukkoon tulee päivittää siihen mennessä.

1. VN:n yhteinen sisäinen viestintä

Miia Roukus kertoi sisäisen viestinnän vuosisuunnitelmasta, tavoitteista ja aikatauluista. Tavoitteena on vakiinnuttaa sisäisten viestijöiden verkoston toiminta osana ministeriöiden intranet-toimintojen ja VN:n sisäisen viestinnän kehittämisryhmää. Ryhmässä sovitaan yhteisen uutisoinnin käytännöistä ja kerätään palautetta sekä kehittämistoiveita. Sisäisen viestinnän linjaukset valmistellaan osana VN:n yhteisen intranetin/sähköisen työpöydän hanketta.

Kehittämisryhmän kokousten teemat ja tärkeimmät painotukset löytyvät työtilan tiedostot-osion ”vuosisuunnitelma”-dokumentista.

Leena Niskanen tiedusteli käytännön toimivuutta, jossa VNK:n sisäinen viestintä tekee uutisia ja lähettää niistä herätteen sähköpostiin. Käytäntöä pidettiin kohtuullisen toimivana. Käytäntöön voisi kehittää eri tärkeysluokaltaan olevien uutisten käsittelyn. Tutkitaan mahdollisten RSS-virtojen tuottamisen Senaattorin ja Kabinetin eri uutisvirroista sekä mahdolliset uutiskirjeet.
2. VN:n yhteinen intranet

Anna-Leena Savolainen esitteli VN:n yhteistä intranet –suunnitelmaa. Kokonaisuus lähtee liikkeelle esiselvitysprojektilla, jonka aikataulu on 1.6.-31.12.2015. Esiselvityksen sisältö on nyky- ja tavoitetilan kartoitus, kustannus-hyötyanalyysi sekä päätösesitys. Päätösesitys sisältää intranetin toteutuskonseptin, esityksen tekniseksi alustaratkaisuksi, toteutusvaiheen hankesuunnitelman, hankkeen organisoinnin, aikataulun, kustannukset sekä hallintamallin. Esiselvitysprojekti on nimeämisvaiheessa.

Intranetin toteutushanke käynnistyy vuonna 2016 alkaen toiminnallisella ja teknillisellä suunnittelulla sekä käyttöliittymäsuunnittelulla. Vuonna 2017 on tarkoitus kilpailuttaa intranetin toteutus ja vuonna 2018 olisi mahdollista tehdä ensimmäiset käyttöönotot intraneteille ministeriöissä. Käyttöönotot jatkuvat eteenpäin vuodesta 2018.

Ohjausryhmän kokoonpano selvinnee viikolla 24 ja ensimmäinen ohjausryhmän kokous on syksyllä 2015.

VN:n yhteinen intranet on vakioaihe kehittämisryhmän ryhmän kokouksissa.
3. Muut asiat
* Marja-Leena Kultanen kertoi UM:n intranetistä. He ovat toteuttaneet käyttäjäkyselyn, johon vastasi n. 260 työntekijää. Käyttäjäkysely koski uudistettua ulkoministeriön toiminnallista intranettiä sähköisine työpöytineen ja ryhmätyötiloineen. Isossa ja laajassa ministeriössä tehtävät vaihtelevat, joten vastauksetkin samoihin kysymyksiin vaihtelivat. Mielipiteitä puolesta ja vastaan tuli mm. näkyvällä paikalla työpöydässä olevista herätteistä ja sana on vapaa –keskustelusta sekä SOME-lähestymistavasta intranetissä. Kehittämisehdotuksina oli perehdytyksen ja neuvonnan lisäämistä. UM:n intranet perustuu Sharepoint 2013 versioon, jonka toiminnallisuus nojaa hakukoneeseen. Tekninen toimivuus nousee tällöin erityisesti esiin. Marja-Leena painotti koulutuksen ja neuvonnan merkitystä käyttöönotettaessa uutta versiota intranetista.
* Keskusteltiin videoista. Eri ministeriöt käyttävät videoita mm. liikuntapäivistä kertomiseen ja uuden henkilön esittelyihin.
1. Kokouksen päättäminen

Puheenjohtaja Miia Roukus päätti kokouksen 14:30.

Liitteet

Jakelu

Tiedoksi